CELEX: 62015CN0554
Language: el
Date: 2015-10-27 00:00:00
Title: Υπόθεση C-554/15: Αίτηση προδικαστικής αποφάσεως την οποία υπέβαλε το Audiencia Provincial de Cantabria (Ισπανία) στις 27 Οκτωβρίου 2015 — Lucas Jerónimo García Almodovar και Catalina Molina Moreno κατά Banco de Caja España de Inversiones, Salamanca y Soria, S.A.U.

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/10
            
         Αίτηση προδικαστικής αποφάσεως την οποία υπέβαλε το Audiencia Provincial de Cantabria (Ισπανία) στις 27 Οκτωβρίου 2015 — Lucas Jerónimo García Almodovar και Catalina Molina Moreno κατά Banco de Caja España de Inversiones, Salamanca y Soria, S.A.U.
   (Υπόθεση C-554/15)
   (2016/C 027/13)
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Provincial de Cantabria
   
      Διάδικοι στην υπόθεση της κύριας δίκης
   
   
      Εκκαλούντες: Lucas Jerónimo García Almodovar και Catalina Molina Moreno
   
      Εφεσίβλητη: Banco de Caja España de Inversiones, Salamanca y Soria, S.A.U.
   
      Προδικαστικά ερωτήματα
   
   
               1)
            
            
               Συνάδει προς την αρχή της μη δεσμευτικής ισχύος των καταχρηστικών ρητρών και προς τα άρθρα 6 και 7 της οδηγίας 93/13/ΕΟΚ του Συμβουλίου (1), της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, ο περιορισμός του αναδρομικού αποτελέσματος της ακυρότητας καταχρηστικής ρήτρας κατώτατου επιτοκίου περιλαμβανόμενης σε σύμβαση που συνάπτεται με καταναλωτές;
            
         
               2)
            
            
               Συνάδει προς τα άρθρα 6 και 7 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, η διατήρηση των αποτελεσμάτων ρήτρας κατώτατου επιτοκίου περιλαμβανόμενης σε σύμβαση που συνάπτεται με καταναλωτές, η οποία κηρύχθηκε άκυρη ως καταχρηστική;
            
         
               3)
            
            
               Συνάδει προς τα άρθρα 6 και 7 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, ο περιορισμός του αναδρομικού αποτελέσματος της ακυρότητας καταχρηστικής ρήτρας κατώτατου ορίου επιτοκίου περιλαμβανόμενης σε σύμβαση που συνάπτεται με καταναλωτές, βάσει εκτιμήσεως του κινδύνου σημαντικών διαταραχών με επιπτώσεις στη δημόσια οικονομική τάξη και της καλής πίστεως;
            
         
               4)
            
            
               Σε περίπτωση καταφατικής απαντήσεως στο προηγούμενο ερώτημα, όταν ασκείται ανακοπή κατά της εκτελέσεως από τον καθού η εκτέλεση καταναλωτή λόγω καταχρηστικότητας συμβατικής ρήτρας περιλαμβανόμενης σε σύμβαση που συνάπτεται με καταναλωτές, ρήτρα η οποία αποτελεί το θεμέλιο της εκτελέσεως ή καθόρισε το ύψος του απαιτητού ποσού, συνάδει προς τα άρθρα 6 και 7 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, το να τεκμαίρεται η ύπαρξη κινδύνου σημαντικών διαταραχών με επιπτώσεις στη δημόσια οικονομική τάξη ή πρέπει η εκτίμηση και διαπίστωση του κινδύνου αυτού να γίνεται με κριτήριο τα συγκεκριμένα οικονομικά στοιχεία από τα οποία προκύπτουν οι μακροοικονομικές επιπτώσεις της αναγνωρίσεως αναδρομικού αποτελέσματος στην ακυρότητα καταχρηστικής ρήτρας;
            
         
               5)
            
            
               Επιπλέον, όταν ασκείται ανακοπή κατά της εκτελέσεως από τον καθού η εκτέλεση καταναλωτή λόγω του καταχρηστικού χαρακτήρα συμβατικής ρήτρας περιλαμβανόμενης σε σύμβαση που συνάπτεται με καταναλωτές, ρήτρα η οποία αποτελεί το θεμέλιο της εκτελέσεως ή που καθόρισε το ποσό της απαιτήσεως, συνάδει προς τα άρθρα 6 και 7 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, η εκτίμηση της υπάρξεως κινδύνου σημαντικών διαταραχών στη δημόσια οικονομική τάξη με κριτήριο τις οικονομικές επιπτώσεις που θα είχε τυχόν άσκηση ατομικής αγωγής ή ανακοπής κατά της εκτελέσεως λόγω του καταχρηστικού χαρακτήρα της ρήτρας από μεγάλο αριθμό καταναλωτών; Ή πρέπει, αντιθέτως, η σχετική εκτίμηση να γίνεται με κριτήριο τις επιπτώσεις που θα έχει για την οικονομία η συγκεκριμένη ανακοπή κατά της εκτελέσεως που ασκεί ο καθού η εκτέλεση καταναλωτής;
            
         
               6)
            
            
               Σε περίπτωση καταφατικής απαντήσεως στο τρίτο ερώτημα, συνάδει προς τα άρθρα 6 και 7 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, η αφηρημένη αξιολόγηση της συμπεριφοράς οποιουδήποτε επαγγελματία για τη διαπίστωση της καλής πίστεως εκ μέρους του;
            
         
               7)
            
            
               Ή απαιτείται, αντιθέτως, να εξετάζεται και να διαπιστώνεται η καλή πίστη σε κάθε συγκεκριμένη περίπτωση, με κριτήριο τη συγκεκριμένη συμπεριφορά που επέδειξε ο επαγγελματίας κατά τη σύναψη της συμβάσεως και την εισαγωγή της καταχρηστικής ρήτρας στη σύμβαση, σύμφωνα με το άρθρο 6 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές;
            
         
      (1)  ΕΕ L 95, σ. 29.